Legal Document

Category: 195

Text:
6. ΝΟΜΟΘΕΤ.ΔΙΑΤΑΓΜΑ υπ’ αριθ. 1290 της 27 Νοεμ./1 Δεκ. 1972 (ΦΕΚ Α΄ 214)  Περί γάμου των κατωτέρων οργάνων των Σωμάτων Ασφαλείας, Λιμενικού και Πυροσβεστικού. Απαγόρευσις τελέσεως γάμου άνευ αδείας  Άρθρ.1.-Οι υπαξιωματικοί (άρρενες και θήλεις) των Σωμάτων, Χωροφυλακής, Λιμενικού, Αστυνομίας Πόλεων και Πυροσβεστικού, ως και οι άρρενες και θήλεις χωροφύλακες, λιμενοφύλακες, αστυφύλακες και πυροσβέσταται, επιφυλασσομένων των διατάξεων του άρθρ. 2 παρ. 3 του παρόντος, απαγορεύεται να συνάπτουν γάμον άνευ αδείας του Αρχηγού του Σώματος εις το οποίον ανήκουν ή του υπ’ αυτού εξουσιοδοτουμένου. Προϋποθέσεις χορηγήσεως αδείας γάμου Άρθρ.2.-1.Εις το περί ου αι διατάξεις του άρθρ.1 του παρόντος άρρεν προσωπικόν η άδεια γάμου χορηγείται υπό τας ακολούθους προϋποθέσεις: α)Ο αιτών την άδειαν δέον να έχει συμπληρώσει το 26ον έτος της ηλικίας του και διετή υπηρεσίαν από της κατατάξεώς του. β)Η μέλλουσα σύζυγος δέον να είναι Ελληνίς υπήκοος, ανεπιλήπτου διαγωγής, αναλόγου μορφώσεως και κοινωνικής θέσεως και αφωσιωμένη εις τα εθνικά ιδεώδη. Προς χορήγησιν της αδείας εξετάζεται και το στοιχείον της αφοσιώσεως εις τα εθνικά ιδεώδη των μέχρι β΄ βαθμού εξ αίματος συγγενών αυτής. 2.Εις το περί ου το άρθρ. 1 του παρόντος θήλυ προσωπικόν η άδεια γάμου χορηγείται υπό τας ακολούθους προϋποθέσεις: α)Η αιτούσα δέον να έχει συμπληρώσει το 23ον έτος της ηλικίας της ως και διετή υπηρεσίαν από της κατατάξεώς της. β)Ο μέλλων σύζυγος να είναι Έλλην υπήκοος, αναλόγου κοινωνικής θέσεως, οικονομικής καταστάσεως και μορφώσεως και αφωσιωμένος εις τα εθνικά ιδεώδη. Προς χορήγησιν της αδείας γάμου εξετάζεται και το στοιχείον της αφοσιώσεως εις τα εθνικά ιδεώδη των μέχρι β΄ βαθμού εξ αίματος συγγενών αυτού. 3.Εις εξαιρετικάς περιπτώσεις δύναται να χορηγηθή, υπό του αρμοδίου κατά περίπτωσιν Υπουργού, άδεια τελέσεως γάμου και μετά γυναικός μη Ελληνίδος υπηκόου, εφ’ όσον κατά την κρίσιν αυτού ο τοιούτος γάμος συμβιβάζεται προς την ιδιότητα του ανήκοντος εις τα Σώματα Ασφαλείας, Λιμενικόν και Πυροσβεστικόν οργάνου. Εις το θήλυ προσωπικόν απαγορεύεται η χορήγησις αδείας τελέσεως γάμου μετ’ αλλοδαπού. 4.Δι’ αποφάσεως του οικείου Υπουργού καθορίζονται τα υποβλητέα δια την χορήγησιν της αδείας γάμου δικαιολογητικά. Κατώτερα ΄Οργανα Σωμάτων Ασφαλείας 4.Α.ζ.6   673 Ισχύς της αδείας γάμου Άρθρ.3.-Η άδεια τελέσεως γάμου είναι διαρκείας ενός έτους. Εάν ο γάμος δεν τελεσθή εντός της προθεσμίας ταύτης απαιτείται νέα άδεια. Συνέπεια τελέσεως γάμου άνευ αδείας Άρθρ.4.-1.Η τέλεσις γάμου άνευ της κατά τας διατάξεις του παρόντος αδείας συνιστά βαρύ πειθαρχικόν παράπτωμα συνεπαγόμενον υποχρεωτικώς την ενώπιον ανακριτικού συμβουλίου παραπομπήν των παραβατών δια την επιβολήν αναλόγου ποινής, εφαρμοζομένων αναλόγως και δια την περίπτωσιν ταύτην των περί ανακριτικών συμβουλίων διατάξεων του Ν.Δ. 935/1971 «περί καταστάσεως εν γένει των οπλιτών Χωροφυλακής και των κατωτέρων οργάνων της Αστυνομίας Πόλεων και του Πυροσβεστικού Σώματος» ως εκάστοτε ισχύει, ως και των αντιστοίχων δια το Λιμενικόν Σώμα ισχυουσών εκάστοτε διατάξεων. Η επί μακρόν απόκρυψις τελεσθέντος γάμου ως και η τέλεσις γάμου άνευ αδείας μετά γυναικός μη Ελληνίδος υπηκόου συνιστά ιδιατέραν επιβαρυντικήν περίστασιν. 2.Μετά την υπό των ανακριτικών συμβουλίων κρίσιν της υποθέσεως και εφ’ όσον η επιβληθείσα ποινή δεν συνεπάγεται απόλυσιν εκ του Σώματος των παραπεμφθέντων αυτοίς επιτρέπεται αναγνώρισις των τελεσθέντων γάμων, αιτήσει του ενδιαφερομένου. 3.Εν περιπτώσει επιβολής ποινής αργίας δι’ απολύσεως, όπου προβλέπεται τοιαύτη, ο καθ’ ου επεβλήθη αύτη απόλλυσι δια την σειράν αρχαιότητος έναντι των ομοιοβάθμων του ποσοστόν 1% δι’ έκαστον μήνα αργίας δι’ απολύσεως, επί του 1/2 των προβλεπομένων οργανικών θέσεων του συνόλου των υπαξιωματικών, χωροφυλάκων, λιμενοφυλάκων, αστυφυλάκων ή πυροσβεστών, γενικών ή ειδικών υπηρεσιών, κατά περίπτωσιν, εκάστου Σώματος. 4.Αι διατάξεις του παρόντος άρθρου εφαρμόζονται και ως προς τους τελέσαντας ήδη γάμον άνευ αδείας της υπηρεσίας, εφ’ όσον δεν εξετελέσθη η περί επιβολής της ποινής απόφασις. Καταργούμεναι διατάξεις Άρθρ.5.-Από της ισχύος του παρόντος καταργούνται αι διατάξεις: α)Της περιπτ. ε΄ της παρ. 1 του άρθρ. 16 του Ν.Δ. 935/1971 «περί καταστάσεως εν γένει των οπλιτών Χωροφυλακής και των κατωτέρων οργάνων της Αστυνομίας Πόλεων και του Πυροσβεστικού Σώματος». β)Του Β.Δ. 651/1971 «περί διαδικασίας απολύσεως οπλιτών Χωροφυλακής και κατωτέρων οργάνων της Αστυνομίας Πόλεων και του Πυροσβεστικού Σώματος», καθ’ ό μέρος αναφέρονται εις την διαδικασίαν   απολύσεως των  τελούντων  γάμον  α-  Μετά την σελ. 24,746) Σελ. 24,747 Τεύχος 472 – Σελ. 1  674 νευ αδείας της υπηρεσίας κατωτέρων οργάνων Χωροφυλακής, Αστυνομίας Πόλεων και Πυροσβεστικού Σώματος. γ)Των παρ. 1 έως 6 και 11 του άρθρ. 70 του Ν.Δ. 3365/1955, «περί Κώδικος του Σώματος της Χωροφυλακής», καθ’ ο μέρος αναφέρονται εις τον γάμον των κατωτέρων οργάνων Χωροφυλακής. δ)Των άρθρ. 12 του Α.Ν. 318/1968 «περί τροποποιήσεως και συμπληρώσεως διατάξεων αφορωσών εις το Σώμα της Αστυνομίας Πόλεων» και 2 του Ν.Δ. 4023/1959 «περί τροποποιήσεως και συμπληρώσεως διατάξεών τινων περί Πυροσβεστικής Υπηρεσίας», καθ’ ο μέρος αναφέρονται εις τον γάμον των κατωτέρων οργάνων της Αστυνομίας Πόλεων και Πυροσβεστικού Σώματος, αντιστοίχως. ε)Του άρθρ. 12 του Ν.Δ. 530/1970 «περί Λιμενοφυλάκων». ς)Της υπ’ αριθ. 4176Φ7/2 από 27.7.1968 απόφασεως του Υπουργού Δημοσίας Τάξεως (ΦΕΚ Β΄387/1968) «περί απαιτουμένων προσόντων υποψηφίων βοηθητικής Αστυνομικής Υπηρεσίας εκ γυναικών, καθ’ ο μέρος αναφέρονται εις τας προϋποθέσεις συνάψεως γάμου υπό των γυναικών της Αστυνομίας Πόλεων. ζ)Πάσα γενική ή ειδική διάταξις αντικειμένη εις τας διατάξεις του παρόντος. Έναρξις ισχύος Άρθρ.6.-Η ισχύος του παρόντος άρχεται από της δημοσιεύσεώς του εις την Εφημερίδα της Κυβερνήσεως.    Σελ. 24,748 Τεύχος 472 – Σελ. 2 4.Α.ζ.6 Κατώτερα ΄Οργανα Σωμάτων Ασφαλείας   675  7. ΑΠΟΦΑΣΙΣ ΥΠΟΥΡΓΟΎ ΔΗΜΟΣΙΑΣ   ΤΑΞΗΣ   Αριθ.3106Φ015.12/1Σ της 13/15 Δεκ. 1972  (ΦΕΚ Β΄ 1098).  Περί των υποβλητέων δικαιολογητικών προς χορήγησιν αδείας τελέσεως γάμου των κατωτέρων οργάνων (αρρένων–θηλέων) των Σωμάτων Ασφαλείας και Πυροσβεστικού.  Έχοντες υπ’ όψιν την διάταξιν της παρ. 2 του άρθρ. 2 του Ν.Δ. 1290/1972 «περί γάμου των κατωτέρων οργάνων των Σωμάτων Ασφαλείας, Λιμενικού και Πυροσβεστικού» (ΦΕΚ 214 τεύχ. Α΄), αποφασίζομεν: Δικαιολογητικά γάμου άρρενος προσωπικού Άρθρ.1.-1.Δια την χορήγησιν αδείας γάμου εις το άρρεν κατώτερον προσωπικόν των Σωμάτων Ασφαλείας και Πυροσβεστικού, απαιτούνται τα ακόλουθα δικαιολογητικά: α.Αίτησις του ενδιαφερομένου, χαρτοσεσημασμένη. β.Υπεύθυνος δήλωσις της μελλονύμφου, νομίμως κεκυρωμένη ως προς το γνήσιον της υπογραφής αυτής, εξ ης να προκύπτη ότι επιθυμεί να συνέλθη εις γάμον μετά του αιτούντος. Εν περιπτώσει ανηλικότητος της μελλονύμφου απαιτείται και έγγραφος δήλωσις του πατρός ή κηδεμόνος αυτής ότι συγκατατίθεται εις την σύναψιν του γάμου. γ.Πιστοποιητικόν Δήμου ή Κοινότητος της μελλονύμφου εμφαίνοντος την ηλικίαν αυτής, προς δε, ότι είναι Ελληνίς υπήκοος και άγαμος δια την συνερχομένην εις πρώτον γάμον ή εν χηρεία ή διαζεύξει δια την μη συνερχομένην εις πρώτον τοιούτον. δ.Πιστοποιητικόν Δήμου ή Κοινότητος ενδεικτικόν της αγαμίας του αιτούντος ή ότι ούτος τελεί εν χηρεία ή διαζεύξει. 2.Η αίτησις και τα λοιπά δικαιολογητικά, περί ων η προηγουμένη παράγραφος, υποβάλλονται εις τον προϊστάμενον του αιτούντος, Διοικητήν Αξιωματικόν, όστις οφείλει να ενεργήση ως ακολούθως: α.Ελέγχει τα υποβληθέντα εις αυτόν δικαιολογητικά, δια την πληρότητα αυτών. β.Ερευνά εάν ο μελλούμενος συγκεντροί τα υπό του άρθρ. 2 παρ. 1 στοιχ. β΄ του  Ν.Δ. 1290/1972 απαιτούμενα προσόντα και συντάσσει έκθεσιν, εις ην σημειοί αναλυτικώς την ύπαρξιν ή μη των προσόντων τούτων. Εάν η μελλόνυμφος διαμένη εις πλείονας τόπους αιτείται τας αναγκαίας πληροφορίας παρά της Αστυνομικής Αρχής του τόπου ή των τόπων διαμονής της, προς σύνταξιν της οικείας εκθέσεως. γ.Μετά το πέρας των ανωτέρω ενεργειών υποβάλλει ιεραρχικώς τα υποβληθέντα εις αυτόν δικαιολογητικά, μετά της συνταχθείσης υπ’ αυτού εκθέσεως εις τον αρμόδιον δια την χορήγησιν της αδείας, μετά των προτάσεών του. Κατώτερα ΄Οργανα Σωμάτων Ασφαλείας 4.Α.ζ.7   676 Δικαιολογητικά γάμου θήλεος προσωπικού Άρθρ.2.-1.Δια την χορήγησιν αδείας γάμου εις το θήλυ κατώτερον προσωπικόν των Σωμάτων Ασφαλείας απαιτούνται τα ακόλουθα δικαιολογητικά: α.Αίτησις της ενδιαφερομένης, χαρτοσεσημασμένη. β.Υπεύθυνος δήλωσις του μέλλοντος συζύγου, νομίμως κεκυρωμένη ως προς το γνήσιον της υπογραφής αυτού, εξ ης να προκύπτη, ότι επιθυμεί να συνέλθη εις γάμον μετά της αιτούσης. γ.Πιστοποιητικόν Δήμου ή Κοινότητος του μέλλοντος συζύγου, εμφαίνοντος την ηλικίαν αυτού, προς δε ότι είναι Έλλην υπήκοος, άγαμος δια τον συνερχόμενον εις πρώτον γάμον ή εν χηρεία ή διαζεύξει δια τον μη συνερχόμενον εις πρώτον γάμον. δ.Πιστοποιητικόν Δήμου ή Κοινότητος ενδεικτικόν της αγαμίας της αιτούσης ή ότι αύτη τελεί εν χηρεία ή διαζεύξει. 2.Η αίτησις και τα λοιπά δικαιολογητικά, περί ων η προηγουμένη παράγραφος, υποβάλλονται υπό της ενδιαφερομένης εις τον προϊστάμενον αυτής Διοικητήν Αξιωματικόν, όστις συντάσσει έκθεσιν, εν η σημειοί αναλυτικώς την ύπαρξιν ή μη των υπό του άρθρ. 2 παρ. 2 στοιχ. β΄ του Ν.Δ. 1290/1972 προσόντων, εφαρμοζομένης, κατά τα λοιπά, της διαδικασίας, περί ης η παρ. 2 του άρθρ. 1 της παρούσης. Χορήγησις άδειας γάμου Άρθρ.3.-1.Ο κατ’ άρθρ. 1 του Ν.Δ. 1290/1972 αρμόδιος δια την χορήγησιν της αδείας τελέσεως γάμου, μετά προηγούμενον έλεγχον, εγκρίνει ή μη την έκδοσιν της αδείας ταύτης. Εν αρνητική περιπτώσει επιστρέφονται τα δικαιολογητικά και γνωστοποιούνται εις τον ενδιαφερόμενον ή την ενδιαφερομένην οι λόγοι ένεκα των οποίων δεν εγκρίνεται η χορήγησις της αιτουμένης αδείας. 2.Προκειμένου περί κατωτέρων οργάνων (αρρένων–θηλέων) Χωροφυλακής, εν περιπτώσει εγκρίσεως της αιτουμένης αδείας, καλείται ο ενδιαφερόμενος ή η ενδιαφερομένη ίνα προσκομίση, δια την λήψιν τάυτης, αποδεικτικά καταβολής εις τας Τραπέζας Γενικήν της Ελλάδος και Εθνικήν, αντιστοίχως, των υπό της κειμένης νομοθεσίας «περί Μετοχικού Ταμείου Στρατού» και «Ταμείου Αλληλοβοηθείας Οπλιτών Χωροφυλακής» προβλεπομένων ποσών υπέρ των ταμείων τούτων, δια την εγγραφήν του γάμου. 3.Οι τελέσαντες τον γάμον των υποβάλλουν εις την υπηρεσίαν των αντίγραφον ληξιαρχικής πράξεως γάμου, δια την καταχώρησίν του εις τα ατομικά των έγγραφα, προς δε, εις το Μετοχικόν Ταμείον Στρατού και Ταμείον Αλληλοβοηθείας Οπλιτών Χωροφυλακής προκειμένου περί κατωτέρων  ανηκόντων   εις   την  Χωροφυλακήν   ή    αντίστοι-  (Αντί της σελ. 24,749(α) Σελ. 24, 749(β) Τεύχος 500 – Σελ. 15  677 χα ταμεία προκειμένου περί των ανηκόντων εις τα Σώματα Αστυνομίας Πόλεων και Πυροσβεστικού, δια την καταχώρησίν του εις τα οικεία μητρώα. Η παρούσα δημοσιευθήτω δια της Εφημερίδος της Κυβερνήσεως.